উরুগুয়ে এবং আর্জেন্টিনার মধ্যে ১৯০২ সালের ২০ জুলাই অনুষ্ঠিত ফুটবল ম্যাচটি শুধুমাত্র এই দুই দলের জন্যই প্রথম আন্তর্জাতিক ম্যাচ ছিল না, বরং এটি দক্ষিণ আমেরিকায় অনুষ্ঠিত প্রথম আন্তর্জাতিক ম্যাচ ছিল। ম্যাচটিতে আর্জেন্টিনা ৬-০ ব্যবধানে জয়লাভ করে, এর মাধ্যমে উভয় দলের মধ্যে একটি দীর্ঘস্থায়ী প্রতিদ্বন্দ্বিতা শুরু হয়। প্রথম মুখোমুখি হওয়ার পর থেকে এখন পর্যন্ত উভয় দলের ১৯০ বারের বেশি দেখা হয়েছে এবং এটি বিশ্বব্যাপী সবচেয়ে বেশি ম্যাচ খেলা আন্তর্জাতিক ডার্বি হয়ে উঠেছে, এমনকি ইংল্যান্ড-স্কটল্যান্ড প্রতিদ্বন্দ্বিতাকেও ছাড়িয়ে গেছে এটি। ইংল্যান্ড-স্কটল্যান্ড প্রথম ম্যাচ অনুষ্ঠিত হয়েছিল ১৮৭২ সালে এবং এটিই বিশ্বের প্রথম আন্তর্জাতিক ফুটবল ম্যাচ।

সংক্ষিপ্ত বিবরণ
---------------

এক বছর আগে উভয় পক্ষের প্রতিনিধিরা মন্টেভিডিওতেও একটি ম্যাচে মুখোমুখি হয়েছিল, যদিও সেটি কোনও অ্যাসোসিয়েশন কর্তৃক আয়োজিত হয়নি এবং তাই এটি সরকারী ম্যাচ হিসাবে বিবেচিত হয় না। সেই ম্যাচটি স্থানীয় ক্লাব অ্যালবিয়ন মন্টেভিডিওর পাসো দেল মলিনোতে তাদের ঘরের মাঠে আয়োজন করেছিল। সেই ক্লাবের হয়ে উরুগুয়ে জাতীয় দলের নয়জন খেলোয়াড় খেলেছিল এবং বাকিরা ন্যাসিওনাল ক্লাবের খেলোয়াড়। আর্জেন্টিনা ম্যাচটি ৩-২ গোলের ব্যবধানে জিতে নেয়।

ম্যাচের একটি মুহূর্ত: বলিভার সেসপেদেস বলে হেড করছেন
১৯০২ সালে উরুগুয়েয়ীয় ফুটবল অ্যাসোসিয়েশন (এইউএফ) এবং আর্জেন্টিনীয় ফুটবল অ্যাসোসিয়েশন (এএফএ) উভয় অ্যাসোসিয়েশন সেই একই ভেন্যুতে একটি ম্যাচ খেলতে সম্মত হয়। এএফএ-এর প্রেসিডেন্ট ফ্রান্সিস হেপবার্ন শেভালিয়ার-বুটেল এবং লোমাস অ্যাথলেটিক ক্লাবেরা খেলোয়াড় জেমস অসওয়াল্ড অ্যান্ডারসন এই ম্যাচের জন্য খেলোয়াড়দের বাছাই করেন। শেভালিয়ার-বুটেল খেলোয়াড়দের পোশাকও বাছাই করেন, উরুগুয়ে দলের খেলোয়াড়রা নীল শার্টের সাথে সাদা তির্যক স্যাশ পরে খেলতে নামে আর আর্জেন্টিনার খেলোয়াড়রা হালকা নীল শার্ট পরিধান করে। আর্জেন্টিনা সহজেই উরুগুয়েকে ৬-০ গোলে হারিয়ে দেয়, আর্জেন্টিনার কার্লোস ডিকিনসন ম্যাচের প্রথম গোল করে ইতিহাস তৈরি করেন। উরুগুয়ের খেলার শুরুর লাইন-আপে ন্যাসিওনালের আটজন এবং অ্যালবিওনের তিনজন খেলোয়াড় অন্তর্ভুক্ত ছিল, আর আর্জেন্টিনা দলটি অ্যালামনাই অ্যাথলেটিক ক্লাব (৫), কুইলমেস অ্যাটলেটিকো ক্লাব (২), বেলগ্রানো অ্যাথলেটিক ক্লাব (২), লোমাস অ্যাথলেটিক ক্লাব (১) এবং বারাকাস অ্যাথলেটিক ক্লাব (১) এর খেলোয়াড় নিয়ে গঠিত হয়েছিল।

দীর্ঘ সময় ধরে কেবলমাত্র আর্জেন্টিনা এবং উরুগুয়ে একে অপরের সাথে খেলেছে ফলে দক্ষিণ আমেরিকায় অন্য কোন জাতীয় দল গঠিত হয়নি। ম্যাচটিতে ৮,০০০ দর্শক উপস্থিত হয়েছিল। উভয় দল ১৯০২ থেকে ১৯৯০৯ সালের মধ্যে টানা তেরো বার খেলেছিল, যা বছরের পর বছর ধরে টিকে থাকা একটি শক্তিশালী প্রতিদ্বন্দ্বীর জন্ম দেয়। আর্জেন্টিনা এবং উরুগুয়ের প্রতিদ্বন্দ্বিতা করা কিছু প্রতিযোগিতা শীঘ্রই চালু করা হয়েছিল, যেমন কোপা লিপটন (প্রথম ১৯০৫ সালে অনুষ্ঠিত হয়েছিল) এবং কোপা নিউটন (১৯০৬ সালে শুরু হয়েছিল)।

ম্যাচের বিবরণ
-------------

উরুগুয়ে (বামে) এবং আর্জেন্টিনা দল তাদের প্রথম আন্তর্জাতিক ম্যাচ শুরুর আগমুহুর্তে

২০ জুলাই ১৯০২১৪:৩৫

| উরুগুয়ে  | ০–৬ |  আর্জেন্টিনা |
| --- | --- | --- |
|  | রিপোর্ট | ডিকিনসন গোল ৩' আরিমলো গোল ৩১' (আত্মঘাতি)  মরগান গোল ৬৪'  ইউরিওস্ট গোল ৬৬' (আত্মঘাতি)  অ্যান্ডারসন গোল ৭১'  জে. ব্রাউন গোল ৮৬' |

অ্যালবিয়ন এফ.সি. স্টেডিয়াম, পাসো দেল মলিনোদর্শক সংখ্যা: ৮,০০০রেফারি: রবার্তো ডব্লিউ রুড (আর্জেন্টিনা)

 

|  |  |
| --- | --- |
| 




**উরুগুয়ে**

  | 




**আর্জেন্টিনা**

  |

 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
| GK |  | এনরিক সার্দেসন |
| DF |  | কার্লোস কার্ভ ইউরিওস্ট |
| DF |  | জার্মান আরিমালো |
| MF |  | মিগুয়েল নেবেল (অধি.) |
| MF |  | আলবার্তো পিক্সোটো |
| MF |  | লুইস কার্বোনে |
| FW |  | বলিভার সেস্পেডিস |
| FW |  | গঞ্জালো রিঙ্কন |
| FW |  | জুয়ান সার্দেসন |
| FW |  | আর্নেস্টো বুটন রেয়েস |
| FW |  | কার্লোস সেস্পেডিস |

  | 

|  |  |
| --- | --- |
| GK |  | হোসে বুরুকা লাফোরিয়া |
| DF |  | উইলিয়াম লেসলি |
| DF |  | ওয়াল্টার বুকানন |
| MF |  | এডুয়ার্ডো প্যাট্রিসিও ডুগান |
| MF |  | কার্লোস জে. বুকানান |
| MF |  | আর্নেস্টো ব্রাউন |
| FW |  | এডওয়ার্ড ও. মরগান |
| FW |  | জুয়ান হোসে মুর (অধি.) |
| FW |  | জেমস অসওয়াল্ড অ্যান্ডারসন |
| FW |  | কার্লোস এডগার ডিকিনসন |
| FW |  | জর্জ ব্রাউন |

  |

আরও দেখুন
---------

* আর্জেন্টিনা-উরুগুয়ে ফুটবল প্রতিদ্বন্দ্বিতা
* আর্জেন্টিনা জাতীয় ফুটবল দলের ইতিহাস
* ১৮৭২ স্কটল্যান্ড বনাম ইংল্যান্ড ফুটবল ম্যাচ

তথ্যসূত্র
---------

1. 1 2  Argentina national team archive on the RSSSF
2. ↑  Uruguay - international results on the RSSSF
3. ↑  Uruguay vs Argentina, el clásico más antiguo on Conmebol, 24 Aug 2017
4. 1 2 3 4 5  Uruguay 0 v Argentina 6 by T. Casale, 20 Jul 2015
5. 1 2  La historia del primer Argentina - Uruguay: el encuentro que dio nacimiento al seleccionado nacional by Andrés Yossen on Aire de Santa Fe, 20 July 2020
6. ↑  Uruguay v Argentina - Amistoso on AUF
7. ↑  Argentina-Uruguay: el clásico con más partidos del mundo by Oscar Barnade on *Clarín*, 18 Nov 2019
8. ↑  England vs Scotland: The World's Oldest International Derby by Lee Bushe on 90Min, 8 Apr 2020
9. ↑  "Historia del Fútbol Uruguayo" at Deportes en Uruguay
10. ↑  ""Reasons for excluding or including full "A" internationals (1901–1910) at IFFHS"। Iffhs.de। সংগ্রহের তারিখ ২৩ জুন ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
11. ↑  Un siglo de Selección by Oscar Barnade on *Clarín*, 20 July 2002 (archived)
12. ↑  Historias, curiosidades y estadísticas de la Selección, tras sus "primeros" 900 partidos, *El Gráfico*, 4 Jul 2012
13. ↑  Copa Lipton by José L. Pierrend on the RSSSF
14. ↑  Copa Newton by José L. Pierrend on the RSSSF